ขอสอบถามข้อมูลหน่อยครับ ว่าควรซื้อครีมมาทาเพื่อรักษาไหมครับ
สวัสดีค่ะ ตุ่มเล็กๆ ที่ขึ้นที่หลังมือและแขน อาจเป็น1. ผื่นแพ้และระคายเคืองต่างๆ เช่า สารเคมีในสบู่ ผงซักฟอก น้ำยาปรับผ้านุ่ม แชมพู หรือเกิดจากการสัมผัสโลหะที่แพ้ เช่น นิกเกิล เป็นต้น แต่มักมีอาการคันร่วมด้วย2. ผื่นลมพิษ เกิดจากการแพ้สิ่งต่างๆ ซึ่งในแต่ละคนจะไม่เหมือนกัน ที่พบบ่อย ได้แก่ อาหารทะเล ถั่วต่างๆ เครื่องดื่มแอลกอฮอล์ ละอองเกสร พืช ขนสัตว์ เครื่องสำอาง เป็นต้น แต่มักเกิดทั่วตัวและมีอาการคันร่วมด้วย3. ติดเชื้อที่ทำให้เป็นไข้ออกผื่น เช่น หัด หัดเยอรมัน โรคติดเชื้อโมโนนิวคลีโอสิส, อีสุกอีใส เป็นต้น อาการโดยรวมคือมักจะมีไข้นำมาก่อนแล้วจึงเกิดผื่นตามมา แต่ผื่นมักเป็นทั่วตัว นอกจากนี้จะมีอาการอื่นๆ เฉพาะตามแต่ละโรคไป4. ผื่นแพ้ยา มักเกิดจากการใช้ยาในกลุ่ม penicillin, cotrimoxazole, ยากันชัก โดยต้องมีประวัติของการใช้ยามาก่อนที่จะเกิดผื่นขึ้น5. เป็นโรคผิวหนังอักเสบชนิดต่างๆ6. การถูกแมลงสัตว์กัดต่อย แต่มักมีอาการคันหรือเจ็บแสบร่วมด้วยหากไม่มีอาการคันหรือเจ็บแสบร่วมด้วย ก็ควรสังเกตอาการไปก่อน และพยายามหลีกเลี่ยงสิ่งต่างๆ ที่อาจก่อให้เกิดการแพ้หรือระคายเคือง และไม่ควรไปแคะ แกะ เกา ตุ่มแดงดังกล่าว แต่หากตุ่มมีอาการคัน ก็อาจทายาแก้แพ้ เช่น triamcinolone cream, betamethasone diproprionate cream เป็นต้น โดยควรทาไม่เกิน 7 วัน หากผื่นไม่หายไป หรือกระจายเพิ่มมากขึ้น หรือมีอาการอื่นๆ ร่วมด้วย แนะนำควรไปพบแพทย์เพื่อตรวจหาสาเหตุและรักษาค่ะ